***** ΚΑΝΟΝΙΣΜΟΣ (ΕΟΚ) αριθ. 1155/83 ΤΗΣ ΕΠΙΤΡΟΠΗΣ της 16ης Μαΐου 1983 που διορθώνει τον κανονισμό (ΕΟΚ) αριθ. 852/83 περί τροποποιήσεως του κανονισμού (ΕΟΚ) αριθ. 1725/79 περί των λεπτομερειών παροχής ενισχύσεων στο αποκορυφωμένο γάλα που μεταποιείται σε σύνθετες τροφές και στο αποκορυφωμένο γάλα σε σκόνη που προορίζεται για τη διατροφή μόσχων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 10 παράγραφος 3, Εκτιμώντας: ότι ο κανονισμός (ΕΟΚ) αριθ. 852/83 της Επιτροπής (3) τροποποίησε τον κανονισμό (ΕΟΚ) αριθ. 1725/79 (4) όσον αφορά τις τεχνικές μετουσίωσης· ότι, λόγω παράλειψης, δεν αναφέρεται στο κείμενο του κανονισμού (ΕΟΚ) αριθ. 852/83 η μεταβατική περίοδος για την εξάντληση των αποθεμάτων· ότι πρέπει, συνεπώς, να διορθωθεί ο κανονισμός αυτός σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 2 του κανονισμού (ΕΟΚ) αριθ. 852/83 προστίθεται το ακόλουθο εδάφιο: «Εντούτοις, μετά από αίτηση του ενδιαφερομένου, οι διατάξεις του κανονισμού (ΕΟΚ) αριθ. 1725/79, που ισχύουν πριν τις 15 Απριλίου 1983, εξακολουθούν να εφαρμόζονται μέχρι τις 15 Ιουλίου 1983. Η αίτηση πρέπει να υποβάλλεται στον αρμόδιο οργανισμό το αργότερο στις 31 Μαΐου 1983.» Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από τις 15 Απριλίου 1983. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στις Βρυξέλλες, στις 16 Μαΐου 1983.

[Source: multi_eurlex | Tokens: 1728]